VM i ishockey for menn 2000

VM i ishockey for menn 2000 var det 64. verdensmesterskapet i ishockey for menn og ble arrangert av Det internasjonale ishockeyforbundet (IIHF). Mesterskapet ble arrangert på fire nivåer og 42 lag deltok i turneringen.

VM for pulje A («A-VM») ble arrangert i St. Petersburg i Russland fra 29. april til 14. mai 2000 mens VM for lavere nivåer ble arrangert på forskjellige terminer i mars og april 2000.

Turneringen var den siste uten direkte opp- og nedrykk mellom A- og B-puljen, som siden 1998 hadde vært erstattet av særlige kvalifiseringsturneringer for de seks lavest rangerte lagene i A-VM og de tre beste lagene i B-VM. Japan skulle spille en kvalifiseringsturnering for å avgjøre turneringens deltaker fra Fjernøsten.

Fra 2001 var det planlagt en omfattende reform av VM-strukturen. B- og C-puljene (som ble omdøpt til henholdvist «1. divisjon» og «2. divisjon») skulle utvides fra åtte til tolv lag hver. Ingen lag rykket derfor ned fra B- og C-puljene mens flere lag rykket opp for å fylle ut de nye divisjonene.

Oversikt

Sluttplassering

A-VM 2000

VM i ishockey for menn 2000 pulje A (A-VM) ble arrangert i St. Petersburg i Russland fra 29. april til 14. mai 2000. Kampene ble spilt i Ispalasset og Jubilejnyj.

I gruppespillet kjempet seksten lage for poeng i round robin-grupper bestående av fire lag hver, hvor de to beste lagene i hver gruppe gikk videre. Disse åtte lagene avanserte til mellomrunden hvor de fire beste lagene fra hver gruppe avanserte til sluttspillet.

Tsjekkia vant sin andre strake VM-tittel, og den tredje totalt, etter å ha slått Slovakia 5–3 i finalen. Slovakia spilte samtidig sin første VM-finale og tok dermed sine første VM-medaljer siden Tsjekkoslovakias oppløsning i 1993. I kampen om bronsemedaljene vant fjorårets finalist Finland 2–1 over Canada. Frankrike rykket ned til 1. divisjon i 2001.

For vertsnasjonen Russland var turneringen en fiasko. President Vladimir Putin, som tidligere hadde vært formann i VM-turneringens organisasjonskomité, hadde klart å overtale 14 NHL-stjerner til å delta i VM på hjemmebane og vinne gull, blant andre Pavel Bure, Aleksej Jasjin, Valerij Kamenskij og Sergej Gontsjar. På tross av dette gikk russerne på skjebnesvangre og overraskende tap mot Latvia (2–3), Sveits (2–3) og Belarus (0–1). Russerne endte dermed på en ellevteplass, hvilket var deres verste resultat noensinne. For første gang siden Sovjetunionen debuterte i VM i 1954 endte russerne ikke blant de åtte beste nasjonene i et ishockey-VM.

Gruppespillet
Gruppe A

Gruppe B

Gruppe C

Gruppe D

Mellomspillet
Gruppe E

Gruppe F

Nedrykksspillet
Gruppe G

Sluttspillet

Sluttplassering
Turneringens sluttplassering ifølge IIHF:

Kvalifisering til A-VM 2000

Som året før var det ingen direkte opp- og nedrykk mellom A- og B-puljen. Det ble arrangert tre kvalifiseringsturneringer for å avgjøre de siste seks plassene i mesterskapet. To grupper på fire lag hver spilte i Europa bestående av de fem lavest rangerte ikke-asiatiske lagene og de tre beste lagene i B-VM 1999. De to beste lagene i hver gruppe kvalifiserte seg til A-VM mens nummer tre i hver gruppe skulle spille en playoff-kamp om den siste plassen. De lavest rangerte lagene skulle spille i B-VM. Gruppe A ble arrangert i Sheffield i Storbritannia mens gruppe B ble arrangert i Amiens i Frankrike fra 11. til 14. november 1999. En særlig kvalifiseringsturnering om den siste plassen reservert til et lag fra Fjernøsten ble arrangert i Aomori fra 4. til 5. september 1999.

Frankrike, Italia, Latvia, Norge og  Ukraina kvalifiserte seg til A-VM mens Danmark, Kasakhstan og Storbritannia rykket ned til B-VM for 2000. I den fjernøstlige kvalifiseringen beholdt Japan sin plass i A-VM etter å ha slått Kina og Sør-Korea.

Kvalifisering for Fjernøsten

Gruppe A

Gruppe B

Playoff-kamp
Norge og Storbritannia, som endte som nummer tre henholdsvis gruppe A og B, skulle spille en avgjørende playoff-kamp i Eindhoven i Nederland 14. desember 1999 om den siste plassen i A-VM. Norge beseiret Storbritannia 2–1 og kvalifiserte seg dermed til A-VM.

B-VM 2000 

VM i ishockey for menn 2000 pulje B (B-VM) ble arrangert i Katowice i Polen fra 12. til 21. april 2000. Kampene ble spilt i Spodek og Lodowisko Spodek «Satelita».

Tyskland vant turneringen og rykket opp til A-puljen for 2001 (som fra 2001 ble omdøpt til «toppdivisjonen»). De var samtidig kvalifisert som vertsnasjon for toppdivisjonen i 2001. Formatet med kvalifiseringsturneringer ble avskaffet fra 2001 (med unntak av kvalifisering for Fjernøsten). Dette var samtidig siste år at B-puljen ble spilt med de tradisjonelle åtte lag. Fra 2001 ble puljen omdøpt til «1. divisjon» og bestod av to grupper med seks lag i hver. På grunn av utvidelsen av B-puljen til tolv lag hver var det intet nedrykk til C-puljen (som fra 2001 ble omdøpt til «2. divisjon»).

C-VM 2000 

VM i ishockey for menn 2000 pulje C (C-VM) ble arrangert i Beijing i Kina fra 20. til 26. mars 2000. Kampene ble spilt i Century Star.

Ungarn vant C-VM. På grunn av omstrukteringen av VM-formatet rykket fire av turneringens ni lag opp til VM 1. divisjon for 2001, mens ingen lag rykket ned til 2. divisjon. Boikotten av Jugoslavia var nå opphevet og laget fikk derfor gjenoppta sin vante plass i C-puljen.

Gruppespillet

Gruppe A

Gruppe B

Gruppe C

Finalerunden
Plasseringsrunde (7.–9. plass)

Plasseringsrunde (4.–6. plass)

Finalerunde (1.–3. plass)

D-VM 2000 

VM i ishockey for menn 2000 pulje D (D-VM) ble arrangert i Reykjavík på Island fra 10. til 16. april 2000. Kampene ble spilt i Egilshöll.

Israel vant D-VM. På grunn av omstrukteringen av VM-formatet rykket sju av turneringens ni lag opp til VM 2. divisjon for 2001. De siste to lagene, Luxembourg og Tyrkia, ble opprinnelig igjen for å spille det som innledningsvist skulle hete «kvalifisering til 2. divisjon» (senere omdøpt til «3. divisjon»). Siden det ikke var et tredje lag for dem å spille imot valgte de ikke å delta i VM-systemet året etter for så å slutte seg til VM 2. divisjon i 2002 i stedet.

Gruppespillet

Gruppe A

Gruppe B

Gruppe C

Finalerunden
Plasseringsrunde (7.–9. plass)

Plasseringsrunde (4.–6. plass)

Finalerunde (1.–3. plass)

Se også
VM i ishockey for kvinner 2000
A-VM i ishockey for kvinner 2000
B-VM i ishockey for kvinner 2000
Kvalifisering til B-VM i ishockey for kvinner 2000

Noter

Referanser

Litteratur

Eksterne lenker 
 
  IIHF Archive.
  Wayback Machine.
 
 
 
  IIHF Archive.
  IIHF Archive.
  IIHF Archive.
 
 
 Ishockey-VM 2000 på Ice-Hockey-Stat.com
 
 

Ishockey-VM 2000
Ishockeyturneringer i Russland
Ishockeyturneringer i Polen
Ishockeyturneringer i Kina
Ishockeyturneringer på Island
Internasjonale mesterskap i Russland
Internasjonale mesterskap i Polen
Internasjonale mesterskap i Kina
Internasjonale mesterskap på Island
Sport i St. Petersburg
Sport i Russland i 2000
Ishockey i 2000
Ishockey i Kina
Ishockey på Island